CELEX: 62009TN0038
Language: hu
Date: 2009-01-30 00:00:00
Title: T-38/09. sz. ügy: 2009. január 30–án benyújtott kereset – El Corte Inglés kontra Bizottság

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/52
            
         2009. január 30–án benyújtott kereset – El Corte Inglés kontra Bizottság
   (T-38/09. sz. ügy)
   (2009/C 69/113)
   Az eljárás nyelve: spanyol
   Felek
   
      Felperes: El Corte Inglés, S.A. (Madrid, Spanyolország) (képviselők: P. Muñiz és M. Baz ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság nyilvánítsa semmisnek a megtámadott határozatot;
            
         
               —
            
            
               kötelezze az alperest ezen eljárás költségeinek viselésére.
            
         Jogalapok és fontosabb érvek
   A jelen kereset a 2008. november 3-i C (2008) 6317 végleges bizottsági határozat ellen irányul, amely megállapítja, hogy a behozatali vámokat utólagosan figyelembe kell venni, és az e vámok elengedése nem indokolt kivételes esetben (REM 03/07 ügy).
   A felperes textiltermékeket importált Jamaicából, amely behozatalra az AKCS-EU társulási megállapodás szerinti preferenciális rendszer vonatkozik, feltéve, ha a szóban forgó termékeket az illetékes jamaicai hatóságok által kiállított EUR 1 típusú szállítási bizonyítvány kíséri. E bizonyítványt mellékelték az árukhoz, mint ezek jamaicai eredetének bizonyítékát. Az OLAF egy jamaicai küldöttsége azonban megállapította, hogy az áruk Jamaicában nem minősülnek preferenciális származásúnak, ezek tehát nem részesülhetnek kedvezményes elbánásban.
   A felperes által a Közösségi Vámkódex létrehozásáról szóló 2913/92/EGK rendelet 239. cikke értelmében benyújtott, a vám elengedésére irányuló kérelemre adott válaszként a megtámadott határozatban megállapításra került, hogy a jamaicai hatóságok a hivatkozott rendelet 220. cikke (2) bekezdésének b) pontjában szereplő hibát nem követték el, és a felperes nem volt a tényeknek az exportőrök általi téves értékelésének okán kialakult kivételes helyzetben.
   A felperes azt állítja, hogy a megtámadott határozatot a következő indokok miatt kell megsemmisíteni:
   
               —
            
            
               A megtámadott határozat elfogadásához vezető közigazgatási eljárás lényeges eljárási szabályokat sértett. Konkrétan, a megtámadott határozat nem tartotta tiszteletben a gondos ügyintézés elvét, és súlyosan sértette a felperes védelemhez való jogait, mivel nem léteznek a megtámadott határozat megtárgyalására vonatkozó közigazgatási iratok.
            
         
               —
            
            
               A megtámadott határozatban értékelési hiba szerepel, amikor is megállapításra kerül, hogy a felperes nem volt kivételes helyzetben. A felperes ugyanis kivételes helyzetben volt, mivel:
               
                           —
                        
                        
                           a jamaicai hatóságok tudták, vagy tudniuk kellett volna, hogy az áruk nem részesülhettek kedvezményes elbánásban, még akkor is, ha az exportőrök téves információkat szolgáltattak,
                        
                     
                           —
                        
                        
                           a jamaicai hatóságok súlyos kötelezettségszegést követtek el.
                        
                     
         
               —
            
            
               Az alperes nem teljesítette az AKCS-EU társulási megállapodás megfelelő alkalmazásának felügyeletére vonatkozó kötelezettségét.